Hija stramba kif il-Prim Ministru mhux jinduna li aktar ma jtawwal aktar qed jaqa' għan-nejk? Għamel elezzjoni farsa għat-tmexxija tal-PN fejn ħareġ hu u kkontesta waħdu u bħalma qallu kulħadd ma solviet xejn ħlief li naqqsitlu aktar il-popolarita' għax uriet li din kienet biss mekkaniżmu ieħor biex itawwal. Issa ffissa fuq id-data' tal-baġit mingħajr ma' ta' kas lil ħadd qisu hu u niesu biss qegħdin fil-parlament u n-nofs l-ieħor ma jeżistix. Il-paladini demokrazija u kittieba lgħaqin ta' Gonzipn bħall-Boċċa, DCG u Dun Joe Borġ ma semmew xejn dwar din il-farsa traġika li mhi tagħmel xejn ħlief tkompli tikxef il-kilba pataloġika għall-poter li għandu Gonzi u sħabu. Nies tiegħu bħal JPO, Michael Falzon u Frank Portelli kollha l-istess qed jgħidu li qed jagħmel Gonzipn mhiex fl-interess nazzjonali u qiegħda biss iżżid l-inċertezza. Issa qed jidher ċar li l-għan ta' Gonzipn dejjem kien li jipproteġi s-sangisugi tiegħu milli jinżlu mill-poter u din turi kemm Gonzi u sħabu draw ippapuha minn fuq darna u jgħabbu l-pajjiż b'dejn esaġerat. Draw jivvintaw awtoritajiet u aġenziji ġodda sabiex ikollhom aktar x'jerdgħu tal-qalba, filwaqt li l-imsieken irid joqgħodu jokorbu għal-loqom ħalli jgħixu u forsi jibqgħalhom biżżejjed flus biex iħallsu għall-kontijiet tad-dawl u l-ilma, u fjuwils bħal gass. Draw jagħtu t-tenders u l-kuntratti lil tal-qalba ħalli jgħaddi persentaġġ f'buthom. Draw biż-żieda tal-500 ewro fil-ġimgħa li taw lilhom infushom minn wara dahar kulħadd; imbagħad jiġi xi pulċinell jiftaħar li Gonzipn ma jagħmel xejn minn wara dahar il-poplu! L-aħħar biċċa arroganza kien il-fatt li Gonzipn ippretenda li l-Opposizzjoni toqgħod kwieta u taċċetta d-data ta' 9 ta' Mejju biex jgħaddi l-vot tal-baġit mingħajr lanqas ikkonsulta l- House Business Committee . Minn naħa l-oħra, dawn huma kollha manuvri ta' desperazzjoni, ta' xi ħadd li qed jara li t-tmiem qiegħed fil-qrib u li dan it-tmiem mhuwiex dak li jrid hu. Gonzipn sar partit redikolu li qered il-kredibilita' tal-Parlament biex jibqa' ggranfat mal-poter għax jaf li wara 25 sena fil-gvern tant għaffeġ u gerfex li allaħares il-gvern ġdid tal-Labour jibda jikxef x'għamlu ... u dan iwerwirhom bil-kbir.
Gonzipn itawwal l-agonija